I 1611 dro han med pater Gaspar Ferreira til pater Matteo Riccis kirke i Shaozhou 韶州. I 1612 ble misjonærene jaget fra Shaozhou og deres residens rasert. Ferreira og Dias dro da til Nanxiong 南雄 ved Guangdongs nordgrense og etablerte en ny misjonsstasjon der. I 1614 måtte Dias reise til hver eneste misjon for å varsle om et (midlertidig) forbud om å undervise i matematikk og naturvitenskaper; man måtte konsentrere seg om evangeliet. I 1615 utgav han 天問略, en traktat om ptolemeisk astronomi.